Evenes

Evenes er en kommune i Ofoten i Nordland. Kommunen ligger mellom byene Harstad og Narvik. Den grenser i nord og vest mot Tjeldsund i Troms og i sør og øst mot Narvik. Kommunen er på 257 kvadratkilometer (eksklusiv sjøareal) og består av jord- og skogområder, lange strandlinjer og fjellområder. Næringsområder er etablert i tilknytning til Harstad/Narvik lufthavn, og i kommunesenteret Bogen. Geografi Kommunesenteret er tettstedet Bogen (nordsamisk: Ránda). Det gamle handelsstedet Liland ligger i kommunen. Kommunen består av jord- og skogområder, lange strandlinjer og fjellområder. Landskapet er hovedsakelig lavt (70 prosent er under 300 moh.). Nord og øst for Bogen finnes det større fjellområder med topper over 1000 moh. – Litletinden og Niingen. Andre næringer er jord- og skogbruk, samt jernstøperi, mekanisk- og trevareindustri i Bogen. Vest i kommunen er det flere våtmarksområder som er vernet under fellesnavnet Evenes våtmarkssystem. Tårstad- og Bogenvassdraget er rike på fiskeelver der man bl.a kan fiske sjøørret. Man kan også drive sjøfiske fra svaberg på Evenestangen. Gjennom kommunen går europavei 10, også kalt «Kong Olavs vei». Fjell Butinden Sauen Stortinden Litletinden, 1134,3 moh, kommunens høyeste Tverrfjellet Veggfjellet Niingen Fjorder Ofotfjorden Vatn Laksåvatnet Lavangsvatnet Niingsvatnet Strandvatnet Østervikvatnet Holmvatnet Grønnlivatnet Elver Østervikelva Strandelva Lakselva Tårstadelva Kommunevåpenet Hjulet i kommunevåpenet skal symbolisere Evenes som kommunikasjonsknutepunkt både fra langt tilbake i tida og i dagens virkelighet. Politikk Kommunestyrevalget 2023 Kommunestyrevalget 2019 Ordførere 2019-2023 - Terje Bartholsen (AP) (ordfører) Svein Nilsen (SP) (vararordfører). 2015-2019 - Sisilja Viksund (ordfører) Viveka Teräs (vararordfører). Kultur Evenes kirke er bygd i gammel dansk Herregårdstil/Beidermeier i ca. 1800. Kirken er et vakkert og særpreget byggverk – en korskirke med mansardtak. Den eldste døpefonten er fra 1200-tallet, og kommer fra den første kirken som ble bygd her i 1250. Krigsminnene på Evenestangen – Da festningsanlegget var ferdigbygd i 1941, besto det av 3 kanoner kaliber 211 (21 cm), med en skuddlengde på 16 700 meter. Anlegget var i bruk fram til 1945, men var aldri i kamp. Da krigen var slutt ble kanonene demontert og ødelagt. Restene av anlegget ble revet eller satt ut av funksjon og det som ble igjen av anlegget er merket og lett synlig i dag. Liland Brygge – Gammelt handelssted, med 140 år gammelt restaurert bryggeanlegg. Servering og gjestehavn. Bjørn Nørgaards skulptur Steinkirka er kommunens bidrag til Skulpturlandskap Nordland. Skulpturen står ytterst på Evenestangen ved Ofotfjorden. Gállogieddi friluftsmuseum er et markesamisk friluftsmuseum. Den samiske festivalen Márkomeannu arrangeres årlig på Gállogieddi. Várdobáiki er et senter for samisk kultur i Sør-Troms og Nordre Nordland Tusenårssted Kommunens tusenårssted er Evenes kirkested med Evenes kirke og bygningene Bårstua og Stabburet samt området rundt. Fotnoter Referanser Eksterne lenker Offisielt nettsted (en) Evenes – kategori av bilder, video eller lyd på Commons (no) «Evenes» i Store norske leksikon (no) Kommunefakta Evenes - Statistisk sentralbyrå (no) Evenes - Midt i opplevelsen Arkivert 8. august 2022 hos Wayback Machine. - evenes.no (no) Luftforvarets viktigste base i nord (no) Nautå naturreservat med internasjonal verneverdi